וירג'יל תומסון

וירג'יל תומסון (באנגלית: Virgil Thomson, 25 בנובמבר 1896 - 30 בספטמבר 1989) היה מלחין אמריקאי ממיזורי, שהרקע הכפרי שלו בא לידי ביטוי ביצירותיו.

ביוגרפיה

תומסון למד בפריז אצל המלחינה נדיה בולאנז'ה ואחר התיישב בניו יורק לצד אהרן קופלנד. בין השנים 1940-1954 שימש     כמבקר המוזיקה של ההראלד טריביון. כתיבתו בנושאי מוזיקה מצטיינת בשנינות ובשיפוט עצמאי.

בשנות ה-30 של המאה העשרים עבד תומסון כמלחין תיאטרון וקולנוע. ההזמנה הראשונה שלו לקולנוע הייתה לסרט "המחרשה שהבקיעה את המרחבים", בתמיכת מנהל ההתיישבות של ארצות הברית. תומסון הלחין את המוזיקה גם לסרט "הנהר", עוד הפקה במימון מנהל ההתיישבות. בשנת 1949 קיבל את פרס פוליצר למוזיקה על המוזיקה שהלחין לסרט "סיפור לואיזיאנה".

תומסון עבד עם גרטרוד שטיין על האופרות "ארבעה קדושים בשלוש מערכות" ו"האם של כולנו".

קישורים חיצוניים

 ריאיון עם תומסון
 Art of the States: Virgil Thomson
 
 

ניו יורק: אישים
מלחינים אמריקאים
להט"בים אמריקאים
זוכי מלגת גוגנהיים
מבקרי מוזיקה אמריקאים
זוכי פרס מרכז קנדי
אמריקאים שנולדו ב-1896
אמריקאים שנפטרו ב-1989
זוכי פרס פוליצר: מוזיקה
זוכי המדליה הלאומית לאמנויות